སྣུམ་འཁོར་ལ་བརྟན་ཆ་ཅན་གྱི་རླུང་འགོག་ཤེལ་སྒོ་བྱུང་ཡང༌།ཆར་པ་དང་གངས་བབས་སྐབས་ཁ་ལོ་པས་མདུན་ཕྱོགས་རྣམས་ཡག་པོ་མཐོང་ཐུབ་ཀྱི་མེད་སྟབས་དཀའ་ངལ་འཕྲད་ཀྱི་ཡོད་པས།ཤེལ་སྒོ་ཕྱིས་བྱེད་ཀྱི་དགོས་མཁོ་བྱུང་བ་རེད།ཨ་ལ་བྷ་མ་ནས་ཡིན་པའི་མའི་རའི་ཨན་དྷར་སོན་ཞེས་པས་ནིའུ་ཡོག་གྲོང་ཁྱེར་གྱི་སྲང་ལམ་ནང་གི་སྣུམ་འཁོར་ཁ་ལོ་བས་སྣུམ་འཁོར་ཡང་ཡང་བཀག་སྟེ་མདུན་ངོས་ཀྱི་ཤེལ་སྒོའི་སྟེང་བབས་པའི་གངས་ཡང་ཡང་འཕྱིད་པ་མཐོང་བས་རྐྱེན་བྱས་ཏེ།ཤེལ་སྒོ་འཕྱིད་བྱེད་ཅིག་གསར་བཟོ་བྱ་རྒྱུའི་ཁྲིམས་ལུགས་ཀྱི་དབང་ཆ་ཞུས་ཏེ།འཆར་འགོད་བྱས་པ་རེད།ཁོང་གི་གསར་གཏོད་བྱས་པའི་ཤེལ་སྒོ་ཕྱིས་བྱེད་དེ་ནི་སྣུམ་འཁོར་ནང་ངོས་ཀྱི་འདེགས་འཇའ་ཞིག་ལ་བརྟེན་ནས་སྟངས་འཛིན་བྱེད་ཐུབ་ཀྱི་ཡོད་པ་རེད།